### Resumé

En privat bygherre har anmodet om at få udarbejdet en ny lokalplan for [adresse] i Jelling til boligformål. Lokalplanområdet ligger øst for [adresse] og nord for Rosa Nilsson, og er i dag en landbrugsejendom med et ældre stuehus, tidligere stald eller lade samt garage. Områdets sydlige og østlige del fremstår som mark med græs, og terrænet er fladt med lav hældning mod øst.

Bygherre vil gerne etablere tæt-lav boligbebyggelse med ca. 30 boliger som dobbelthuse eller rækkehuse med maksimalt tre sammenhængende boliger i én til to etager. Boligerne udføres med facader i mursten og med saddeltag.

### Sagsfremstilling

**Lokalplanens indhold**![Figur 1: Kort over [adresse]:image/jpeg;base64...)
*Figur 1: Kort over lokalplanområdet.*

*![Figur 2: Udkast til fremtidig udnyttelse af lokalplanområdet med fælles opholdsareal i midten.](data:image/png;base64...)
Figur 2: Udkast til fremtidig udnyttelse af lokalplanområdet med fælles opholdsareal i midten.*

![Figur 3: Udkast til fremtidig udnyttelse af lokalplanområdet med to fælles opholdsarealer.](data:image/jpeg;base64...)
*Figur 3: Udkast til fremtidig udnyttelse af lokalplanområdet med to fælles opholdsarealer.*

![Visualisering der viser eksempel på boligernes udseende med facader i mursten og saddeltage.](data:image/jpeg;base64...)

*Figur 4: Visualisering der viser et eksempel på boligernes udseende med facader i mursten og saddeltage.*

En privat bygherre har anmodet om at få udarbejdet en ny lokalplan for [adresse], Jelling til boligformål. Lokalplanområdet er cirka 2,7 ha og ligger centralt i Jelling, øst for [adresse] og nord for Rosa Nilsson. Lokalplanområdet ligger syd for [adresse], og vest for et område med sundhedsklinik, boliger og andre faciliteter, der tilhører asylcenteret. Her ligger også en privat daginstitution og en skaterbane.

Lokalplanområdet er i dag en landbrugsejendom med et ældre stuehus, tidligere stald eller lade samt garage. Omkring bebyggelsen er arealet benyttet til have, mens området mod syd og øst fremstår som mark med græs. Langs lokalplanområdets nordlige og østlige afgrænsning er der levende hegn af træer og buske, og midt på ejendommen står en række af store træer. Områdets terræn er fladt med en lav hældning mod øst.

Hensigten er at etablere tæt-lav boligbebyggelse som dobbelthuse eller rækkehuse med højst tre sammenbyggede boliger i én til to etager. Der er vist to udkast til bebyggelsesplanen med 28 boliger som dobbelthuse, der primært er sammenbyggede med carporte. Boligerne ligger langs en boligvej, der følger områdets kurvede afgrænsning. Der er vejadgang fra [adresse], og grunde til hver enkelt bolig kan udstykkes med en størrelse på minimum 400 m2. Bygherre har fremsendt en bebyggelsesplan, hvor der er to fælles opholdsarealer, ét i forlængelse af de store træer midt på ejendommen, og ét i det nordøstlige hjørne med regnvandsbassin, som ses på figur 3. Vi foreslår en justering, hvor seks boliger rykkes op langs lokalplanområdets nordlige afgrænsning, så det fælles opholdsareal samles og placeres i midten, hvilket ses på figur 2.

Der holdes en afstand på mindst 20 meter mellem vejmidte på [adresse] og de private grunde, for at sikre boliger og opholdsarealer i forhold til trafikstøj. Derved undgås etablering af afskærmning langs vejen. De to levende hegn langs områdets nordlige og østlige afgrænsning bevares, og langs hegnene etableres stiforbindelser. Samtidig ønskes de høje træer midt på ejendommen bevaret i videst muligt omfang.

Boligerne udføres i mursten med saddeltag. Der arbejdes videre med yderligere krav til bebyggelsens materialer og farver. Samtidig arbejdes der videre med beplantningens udtryk langs [adresse] og Rosa Nilsson.

**Særlige planmæssige forhold**
Trafikstøj fra [adresse] undersøges nærmere, for at afgøre boliger og opholdsarealers nødvendige afstand til vejen.

**Vurdering af afledte konsekvenser**Notat for afledte konsekvenser er under udarbejdelse og vil være klart ved behandling af lokalplanforslaget.

**Høringsperiode**Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

**Overtagelsespligt/Frafaldserklæring**Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1424 igangsættes, og

**at** trafikstøj fra [adresse] undersøges nærmere.

### Beslutning

Godkendt, med den bemærkning at der er fokus på placeringen i Jelling og hvordan byggeriet fremstår mod [adresse], herunder arkitektur og beplantning. Udvalget ønsker at se sagen igen inden lokalplansforslaget sendes i høring.

Gunner Andersen var fraværende.